Әлфинә Сибгатуллина

**Әлфинә Сибгатуллина**, Әлфинә Таһир кызы Сибгатуллина (*кыз фамилиясе* Задина (Шәехзадина), *[[1962 ел]]ның [[5 июль|5 июле]], [[ССРБ]], [[РСФСР]], [[ТАССР]], [[Сарман районы]], [[Карашай-Саклау]]*) — төрки телләр һәм әдәбият белгече, филология фәннәре докторы (*[[2000 ел|2000]]*), профессор (*[[2002 ел|2002]]*), РФ ФА Көнчыгышны өйрәнү институтының Көнчыгыш тарихы бүлеге әйдәүче фәнни хезмәткәре (*[[2005 ел]]дан*), РФ ФА  А. М. Горький исемендәге Дөнья әдәбияты институты өлкән фәнни хезмәткәре (*[[2011 ел]]дан*).

## Тәрҗемәи хәле
1962 елның 5 июлендә Татарстан АССР Сарман районы Карашай-Саклау авылында дүрт балалы колхозчы гаиләсендә туган. Әтисе Таһир, әнисе Наилә, абыйлары Альмир, Илнур, энесе Инсаф. Туган авылы урта мәктәбен аерым билгеле аттестатка (*[[1979 ел|1979]]*), «*рус теле һәм әдәбияты, татар теле һәм әдәбияты укытучысы*» белгечлеге буенча Алабуга дәүләт педагогия институтының филология факультетын кызыл дипломга (*[[1984 ел|1984]]*), Казан дәүләт университетында аспирантура (*[[1987 ел|1987]]—[[1990 ел|1990]]*) тәмамлаган. Үзе тәмамлаган югары уку йортында рус теле кафедрасында эшкә калдырыла.

Галимҗан Ибраһимов исемендәге Тел, әдәбият һәм тарих институтында «»  темасына филология фәннәре кандидатлыгына (*[[1990 ел|1990]]*) , Казан дәүләт университетында «» темасына филология фәннәре докторлыгына (*[[2000 ел|2000]]*) диссертацияләр яклаган.

1996 елда «доцент», 2002 елда «профессор» гыйльми дәрәҗәләре бирелгән.

## Хезмәт юлы
1984 елдан Алабуга дәүләт педагогия институтында (*[[2003 ел]]дан университет, [[2011 ел]]дан [[КФУ]]ның Алабуга институты*): рус теле кафедрасы хезмәткәре, 1994—2002 елларда университет ректорының чит ил студентлары белән эшләү буенча ярдәмчесе. 2002—2005 елларда университетның филология факультеты деканы.

2005 елдан РФ ФА Көнчыгышны өйрәнү институты хезмәткәре, 2007—2018 елларда РФ ФА Көнчыгышны өйрәнү институтының Көнчыгыш тарихы бүлеге әйдәүче фәнни хезмәткәре.

2006 елдан Россия дәүләт һуманитар университетының () Россия-Төркия уку-фәнни үзәге укытучысы.

2009 елдан Россия дәүләт һуманитар университетында, 2013 елдан Мәскәү педагогика дәүләт университетында укыта.

2011 елдан РФ ФА А. М. Горький исемендәге Дөнья әдәбияты институты өлкән фәнни хезмәткәре.

## Гыйльми кызыксынулар өлкәсе

Әдәбият белеме, Россия мөселманнары әдәбияты, суфичылык тарихы һәм терминнары, Россия мөселманнарының хаҗга сәяхәте тарихы , Россия—Төркия мәдәни бәйләнешләре, төрек теле һәм матбугаты, тюркология, Төркия тарихы, төрки халыклар әдәбияты  һ. б.

Татар, рус, төрек, инглиз телләрендә басылган 80 нән артык гыйльми хезмәт һәм мәкаләләр (*шул исәптән чит ил журналларында*) авторы.

Халыкара һәм Бөтенроссия фәнни конференцияләрендә даими катнаша. Аның җитәкчелегендә татар, башкорт, фарсы әдәбиятлары буенча кандидатлык диссертацияләре якланган.

Төркия фәнни басмаларының (*журналлар*) мөхәрририят әгъзасы.
 
2005 елда кырымтатар шагыйре Кәрим Җаманаклының «Әсәрләр» шигырьләр, фәнни мәкаләләре, истәлекләре җыентыгын төзи.
 
Габделбари Батталның (1926 елдан Төркиядә Г. Баттал-Таймас) китабын төрекчәдән тәрҗемә итә.

Төрек язучысы Халидә Әдип Адывар тормышын һәм иҗатын өйрәнеп, монография яза.

## Кайбер китаплары

# Төрекчә сөйләшәбез. Разговариваем по-турецки: Учебное пособие. Казань, 1995.
# Илаһи гашыйклар юлыннан (Суфичылык турында очерклар). К.: Кыйбла, 1999. ISBN 5-296-01949-4
# Контакты тюрок-мусульман Российской и Османской империи на рубеже XIX-XX вв. М.: Исток, 2010. ISBN 978-5-91847-013-8 
# Татар дини-суфи әдәбияты. Казан: Казан университеты басмаханәсе, 2013. ISBN 978-5-00019-048-7
# İki İmparatorluk Arasında Rusyalı Müslüman Türkler. Истанбул, 2014. ISBN 978-605-5227-30-2  
# Человек на минбаре. Образ мусульманского лидера в татарской и турецкой литературах (конец ХIХ – первая треть ХХ в.). М.: ООО «Садра», 2018.

## Гаиләсе
* Ире Сибгатуллин Рифкать Гәрәй улы, педагогика фәннәре кандидаты (*[[1991 ел|1991]]*), доцент; улы Ришат; кызы Гөлназ, Ph.Dr. социолингвистика докторы, Амстердам Университеты тарихи тикшеренүләр үзәге фәнни хезмәткәре.,

## Искәрмәләр


## Әдәбият
# Сарман районы энциклопедиясе (*төзүчесе [[Дамир Гарифуллин|Д. Х. Гарифуллин]]*). Яр Чаллы: Идел-Йорт, 2000.

## Сылтамалар
*   Сибгатуллина Альфина Тагировна. Институт истории имени Ш. Марджани АН РТ 
*    alfina.sibgatullina. facebook сәхифәсе 
*    Доклад Сибгатуллиной А. Т. на III Международной научной конференции  «Архивное востоковедение» «Сарыкамышская операция в свете новых публикаций на турецком языке» (2014). YouTube (*видео, 14:53*)
## Моны да карагыз
* Ихсан Латыйф Паша (Сөкмән) 
* Хатиҗә Алптәкин

Төркем:Алабуга дәүләт педагогия институтын тәмамлаучылар
Төркем:Филология фәннәре докторлары
Төркем:Профессорлар
Төркем:Вуз укытучылары
Төркем:Укытучылар